b'\n_START_ARTICLE_\nKj\xc3\xb8kkenhage\n_START_PARAGRAPH_\nKj\xc3\xb8kkenhage er et jordstykke som i hovedsak brukes til \xc3\xa5 dyrke spiselige nyttevekster. Matnyttige gr\xc3\xb8nnsaker, b\xc3\xa6r, frukt, urter og blomster kan dyrkes der. Plantene dyrkes prim\xc3\xa6rt i sm\xc3\xa5skala, til eget forbruk. En kj\xc3\xb8kkenhage kalles ofte gr\xc3\xb8nnsakhage._NEWLINE_Som regel ligger en kj\xc3\xb8kkenhage ved et hus. I tettsteder og byer der beboerne bor i leiligheter uten hage, finnes det ofte kommunale kolonihager eller parsellhager som brukes til matauk og dermed fungerer som gr\xc3\xb8nnsakshager.\n_START_SECTION_\nBlomster i kj\xc3\xb8kkenhagen\n_START_PARAGRAPH_\nDet er fordelaktig med blomster og urter i kj\xc3\xb8kkenhagen. Blomstene tiltrekker seg insekter som sommerfugler, bier og humler. Disser bidrar til pollinering og befruktning av plantene i kj\xc3\xb8kkenhagen. Blomster kan ogs\xc3\xa5 bidra med viktige n\xc3\xa6ringsstoffer til jorda, som er nyttige til neste vekstsesong. Eksempelvis er kl\xc3\xb8ver en nyttig blomst som tilf\xc3\xb8rer jorda nitrogen .\n_START_SECTION_\nKompost\n_START_PARAGRAPH_\nMange kj\xc3\xb8kkenhager har en komposthaug, hvor organisk avfall fra kj\xc3\xb8kkenhagen samles til kompostering. Hageavfallet komposteres og danner n\xc3\xa6ringsrik jord som kan brukes i kj\xc3\xb8kkenhagen neste vekstsesong .'